கேள்வி: கொணரிப் பட்டை பற்றி தகவல் சொல்.
பதில்: }} கொணரிப் பட்டை (''Conveyor belt'') என்பது பட்டை அமைப்புடன் சுமந்து செல்லும் ஊடகம். இந்த கொணரிப்பட்டை அமைப்பு இரண்டு அல்லது அதற்கு மேற்பட்ட கப்பி கொண்டுள்ளது. இவற்றைச் சுற்றி சுழலும், சுமந்து செல்லும் ஊடகத்தின் மூடிய வளையம் கொணரிப் பட்டை ஆகும். ஒன்று அல்லது இரண்டு கப்பிகளும் சக்தியூட்டப்பட்டு, பட்டையையும் பட்டையில் உள்ள பொருட்களை முன்னோக்கி நகர்த்துகின்றன. சக்தியூட்டப்பட்ட கப்பி இயக்கு கப்பி என்று அழைக்கப்படுகிறது. இதே நேரத்தில் சக்தியூட்டப்படாத கப்பி நிலையான கப்பி என்று அழைக்கப்படுகிறது. கொணரிப் பட்டையில் இரண்டு முக்கிய தொழில்துறை வகைககள் உள்ளன. ஒன்று தொழிற்சாலை பெட்டிகளை நகர்த்துவது போன்ற பொதுவான பொருள்களைக் கையாளும் வகையாகும். மற்றொன்று தானியம், உப்பு, நிலக்கரி, தாது, மணல், அதிகப்படியான சுமை போன்ற பெரிய அளவிலான வளங்கள் மற்றும் விவசாயப் பொருட்களை கொண்டு செல்லப் பயன்படுத்தப்படும் மொத்தப் பொருள் கையாளுதல் வகை ஆகும்.